SET สัปดาห์หน้าฟื้นตัว รับแรงหนุน MSCI
Technical Weekly : by Capital Nomura Securities (Thailand) 
26 ก.พ. 2560

Technical Weekly : by Capital Nomura Securities (Thailand)   
 
บล.โนมูระ พัฒนสิน ระบุในบทวิเคราะห์ว่าภาพรวมการลงทุนสัปดาห์นี้คาดตลาดฟื้นตัวจากแรงหนุนของการ Rebalance ของ MSCI ที่จะจะมีผลวันที่ 28 ก.พ.60 ช่วงท้ายตลาด
โดยตลาดหุ้นไทยเป็นตลาดที่ีถูกเพิ่มน้ำหนักเป็นอันดับ 4 รองจากตลาดอินเดียไต้หวันและมาเลเซียตามลำดับ คาดจะกระแสเงินไหลเวียนรายตลาดราว 391.43 ล้านเหรียญฯ,34.92ล้านเหรียญฯ,12.21ล้านเหรียญฯและ 12.77ล้านเหรียญฯตามลำดับ
ส่วนตลาดที่ถูกลดน้ำหนักคือตลาดเกาหลีใต้ตลาดจีน และตลาดอินเดียคาดเงินไหลออกราว -122.66ล้านเหรียญฯ, -10.65ล้านเหรียญฯ, และ1.83ล้านเหรียญฯตามลำดับแต่อย่างไรก็ตามหลังการประกาศ Rebalance ของ MSCI วันที่ 9 ก.พ.60-ปัจจุบันเรากลับพบว่าตลาดหุ้น EM-ASIA ส่วนใหญ่ปรับตัวขึ้นถึงทรงตัว
กล่าวคือ MSCI EM ASIA +1.7% นำโดยตลาดหุ้นจีน +3.41%,อินเดีย +1.84%,ไต้หวัน+1.67%, มาเลเซีย +0.58%, อินโดนีเซีย +0.26% และฟิลิปปินส์ +0.09% มีเพียงตลาดเดียวที่ปรับตัวลงสวนตัวเลข Fund Flow ที่ีจะไหลเข้าคือตลาดหุ้นไทย -1.18% บ่งชี้ว่าตลาดหุ้นไทยลงจากปัจจัยที่นักลงทุนขาดความเชื่อมั่นภายในระยะสั้น และยัง Laggard ภูมิภาค
ขณะที่ภาวะสินทรัพย์เสี่ยงเอเซียยังมีแรงหนุนบวกจากเศรษฐกิจโลกฟื้นตัวตามสหรัฐฯภายใต้ภาพค่าเงิน Dollar ที่ชะลอการแข็งค่าไม่ตอบรับนโยบายทรัมป์เนื่องจากภาวะ Over-Owned ของการถือครอง Dollar นั้นทำให้จิตวิทยาของเอเซียจากค่าเงินแข็งค่าในเชิงเปรียบเทียบน่าจะทำให้ตลาดฟื้นตัวในสัปดาห์นี้ในกรอบแนวต้าน 1585/1590 จุด แนวรับ 1555/1550 จุด
&lt;&lt;&lt;คลิกเพื่อดูรายละเอียด&gt;&gt;&gt;…